Tom Plant

Thomas John «Tom» Plant (født 6. november 1957 i Milwaukee), er en amerikansk tidligere skøyteløper og som deltok i de olympiske vinterleker 1980 i Lake Placid, USA.

Plant vant en bronsemedalje sammenlagt under Sprint-VM på skøyter 1980 på hjemmebanen Wisconsin Olympic Ice Rink i West Allis, Milwaukee. Der tok han en noe overraskende seier på den første distansen foran de andre amerikanerne Eric Heiden og Peter Mueller som delte annenplassen tre hundredeler bak og med norske Frode Rønning på fjerde og daværende verdensrekordholder sovjetiske Jevgenij Kulikov på femteplass. Vinnertiden på distansen forble hans personlige rekord på 500 meter. Under hurtigløpskonkurransene i vinter-OL 1980 deltok han bare på -meteren og tok der en 17.-plass, mens hans norske parkamerat i 5. par, Terje Andersen, gikk inn til bronse.

Tom Plant er en eldre bror til skøyteløperen Mike Plant, og svigerinne til Mikes ektefelle og tidligere trippel-OL-mester fra 1984 i svømming Mary T. Meagher.

Brødrene deltok i to internasjonale mesterskap sammen i henholdsvis junior-VM på skøyter 1978 i Montréal, Canada og i Allround-VM 1980 i Heerenveen, Nederland. Eldstebror Tom fikk de bedre sammenlagtplasseringene internt i begge mesterskapen med henholdsvis 19.-plass versus 24.-plass i junior-VM 1978 og 21.-plass versus 28.-plass i allround-VM 1980. Under Allround-VM 1980 tok han en ny pallplass på 500 meter, med en annenplass denne gangen bak Heiden, men foran norske Kay Arne Stenshjemmet og østtyske Andreas Dietel som delte 3.-plassen.

I tillegg til de forannevnte internasjonale mesterskap deltok Plant også i Sprint-VM 1979 i vettyske Inzell hvor det ble en 10.-plass sammenlagt.

Personlige rekorder

Referanser

Eksterne lenker 
 
  Tom Plant på www.ISU.html.infostradasports.com
  Tom Plant på Jakub Majerski's Speedskating database (Adelskalender distanser og sammenlagt)
  Speedskating Hall of Fame – Speed Skaters : Tom Plant på The National Speedskating Museum and Hall of Fame, Besøkt 24. juli 2016.

Skøyteløpere fra USA
Deltakere for USA under Vinter-OL 1980
Skøyteløpere under Vinter-OL 1980
Personer fra Milwaukee
Artikler i skøytesportprosjektet